S-605/2012

Mál þetta, sem dómtekið var í dag, er höfðað með tveimur ákærum, útgefnum af lögreglustjóranum á höfuðborgarsvæðinu 4. september og 31. október sl., á hendur G-kk-þgf B-kk-þgf O-kk-þgf, kt. 000000-0000, Laxatungu 118, Mosfellsbæ, fyrir brot gegn lögum um ávana- og fíkniefni:

Ákæra 4. september 2012

Fyrir eftirtalin brot framin miðvikudaginn 2. maí 2012, að Laxatungu 118 í Mosfellsbæ:

1. Fíkniefnalagabrot, með því að hafa haft í vörslum sínum 1,63 g af maríhúana, 0,31 g af tóbaksblönduðu kannabisefni, 0,55 g af amfetamíni, 24 kannabisplöntur og 170,40 g af kannabislaufum sem lögregla fann við leit á heimili ákærða, og hafa um nokkurt skeið fram til þessa dags ræktað framangreindar plöntur.

Telst brot þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

2. Vopnalagabrot, með því að hafa haft í vörslum sínum butterfly hníf og úðavopn sem fundust við leit á heimili ákærða.

Telst brot þetta varða við 2. og 4. mgr. 30. gr., sbr. 36. gr. vopnalaga nr. 16/1998.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á 1,63 g af maríhúana, 0,31 g af tóbaksblönduðu kannabisefni, 0,55 g af amfetamíni, 24 kannabisplöntum, 170,40 g af kannabislaufum og 136,51 g af óskilgreindum efnum, með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Einnig er krafist upptöku á 3 gróðurhúsalömpum, 3 straumbreytum, 4 vatnsdælum, 3 rakamælum og 1 PH mæli, með vísan til 7. mgr. 5. gr. sömu laga. Jafnframt er krafist upptöku á butterfly hníf og úðavopni með vísan til 1. mgr. 37. gr. vopnalaga nr. 16/1998.

Ákæra 31. október 2012

Fyrir fíkniefnalagabrot, með því að hafa föstudaginn 10. ágúst 2012, að Laxatungu 118 í Mosfellsbæ, haft í vörslum sínum 19 kannabisplöntur og 126,31 g af kannabislaufum og hafa um nokkurt skeið fram til þess dags ræktað greindar plöntur.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 19 kannabisplöntum og 126,31 g af kannabislaufum, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á 3 gróðurhúsalömpum, með vísan til 7. mgr. 5. gr. sömu laga, en þessir munir voru notaðir til framleiðslu kannabisplantnanna.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í febrúar 1975. Samkvæmt sakavottorði var hann árið 2002 dæmdur í 6 mánaða fangelsi fyrir brot gegn 4. mgr. 220. gr. almennra hegningarlaga, umferðarlögum og lögum um ávana- og fíkniefni. Honum var tvívegis gerð sektarrefsing fyrir fíkniefnalagabrot árin 2003 og 2005. Þá var ákærði í ágúst 2008 dæmdur til sektarrefsingar fyrir þjófnað og brot gegn vopnalögum. Refsing verður ákveðin með hliðsjón af 77. gr. almennra hegningarlaga. Þykir refsing ákærða hæfilega ákveðin fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði verður dæmdur til að sæta upptöku á 1,63 g af maríhúana, 0,31 g af tóbaksblönduðu kannabisefni, 0,55 g af amfetamíni, 43 kannabisplöntum, 296,71 g af kannabislaufum, 136,51 g af óskilgreindum efnum, 6 gróðurhúsalömpum, 3 straumbreytum, 4 vatnsdælum, 3 rakamælum, PH mæli, butterfly hníf og úðavopni, samkvæmt lagaákvæðum sem í ákæru greinir.

Ákærði greiði málsvarnarþóknun skipaðs verjanda síns, S-kk-ef S-kk-ef hdl., 112.950 krónur að meðtöldum virðisaukaskatti. Ákærði greiði 320.094 krónur í annan sakarkostnað.

Af hálfu ákæruvaldsins flutti málið A-kvk-nf B-kvk-nf A-kvk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, G-kk-nf B-kk-nf O-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptæk eru dæmd 1,63 g af maríhúana, 0,31 g af tóbaksblönduðu kannabisefni, 0,55 g af amfetamíni, 43 kannabisplöntur, 296,71 g af kannabislaufum, 136,51 g af óskilgreindum efnum, 6 gróðurhúsalampar, 3 straumbreytar, 4 vatnsdælur, 3 rakamælar, PH mælir, butterfly hnífur og úðavopn.

Ákærði greiði málsvarnarþóknun skipaðs verjanda síns, S-kk-ef S-kk-ef hdl. 112.950 krónur og 320.094 krónur í annan sakarkostnað.

R-kvk-nf H-kvk-nf